Dragi Šestić
Dragi Šestić (rođen 14. maja 1966) bosanskohercegovački je muzički producent. 1998. osnovao je prvi bosanskohercegovački World Music bend Mostar Sevdah Reunion. Radio je i sa legendama romske muzike sa prostora bivše Jugoslavije, Šabanom Bajramovićem i Ljiljanom Buttler - Petrović i doveo ih u centar pažnje međunarodne World Music scene. Također je uradio i debitantski album Amire Medunjanin, te posljednji album Ljubise Stojanovica Louisa. Radio je sa mnogim balkanskim zvijezdama poput Esme Redžepove, Bobana Markovića, Naat Veliova, Fulgerica, Ljubiše Stojanovića Luisa i mnogim drugim. Radio je i sa poznatom zvijezdom arapskog makama Faridom Ali iz Iraka na albumu Ishraqaat, kao i sa danskim klezmer bendom Klezmofobia. Njegov rad se može naći na mnogim kompilacijama World Music-a, ali većina se nalazi na njegovoj izdavačkoj kući Snail Records, osnovanoj 2002. u Nizozemskoj. Živi i radi u Nizozemskoj.